тях — Ningxia Shun Tai Smelting, също явно поддържа тесни връзки с местните органи: той се намира в индустриален парк Zhongwei, където се прилагат многобройни преференциални политики за дружествата, установени в него, като например намалени данъчни ставки или цени на електроенергията (15). На уебсайта на парка се посочва също така следното: Проектът за пещ със закрита дъга за производство на силициева калциева сплав и за добив на енергия от отпадна топлина на дружеството Ningxia Shuntai Smelting Company е ключов проект за насърчаване на инвестициите на кметската управа на град Zhongwei.
 (45)
 Тъй като не беше оказано съдействие от други китайски износители на продукта, предмет на разследването, точното съотношение на частните и държавните производители на калциев силицид не можа да бъде допълнително определено.
 (46)
 Освен това разследването потвърди в съответствие с член 2, параграф 6а, буква б), първо тире от основния регламент, че в електроенергийния сектор, който е основният производствен фактор за производството на калциев силицид, продължава да е налице значителен дял на собствеността на ПКНР. Както Комисията констатира в своя доклад, пазарът на електроенергия в Китай се характеризира със солидно участие на ДП в различни етапи от веригата на доставките, като през 2017 г. около 50 % от мощностите за производство на енергия са собственост на държавата, а цялата преносна мрежа е собственост на две ДП (16).
 (47)
 Що се отнася до това, че ПКНР е в състояние да се намесва по отношение на цените и разходите чрез държавно присъствие в дружествата по смисъла на член 2, параграф 6а, буква б), второ тире от основния регламент, по време на разследването Комисията установи наличието на лични връзки между Китайската комунистическа партия („ККП“) и поне едно дружество, произвеждащо продукта, предмет на разследването. Изпълнителният директор и собственик на дял от 35 % от капитала на Shenghua едновременно с това заема длъжността партиен секретар (17).
 (48)
 Независимо от това дали предприятията в сектора за производство на калциев силицид са публична или частна собственост, политиката им е обект на политически надзор и указания. Както във всеки друг сектор в КНР, тези производители са принудени да поемат дейности, свързани с укрепване на партията, и да бъдат тясно обвързани с ККП и нейната идеология. В следващия пример е илюстрирана горепосочената тенденция на нарастване на степента на намеса от страна на ПКНР в сектора за производство на калциев силицид. Разследването разкри обширни дейности, свързани с укрепване на партията, в дружеството Shenghua. Уебсайтът на производителя е особено категоричен относно дейностите на предприятието, свързани с укрепване на ККП, и нейната роля в дружеството: На 17 юли комитетът на ККП в дружеството Shaanxi Shenghua Metallurgical Chemical Co. Ltd. проведе четвъртата сесия на партийния комитет за групово обучение към центъра. Заседанието се председателстваше от партийния секретар и изпълнителен директор Wei Xinhua. На заседанието присъстваха членове на партийния комитет, други членове на непартийни комитети, както и секретарите на клонове. На заседанието Yang Hui, заместник-секретарят на партийния комитет, представи учебния материал „Основният закон на Китайската комунистическа партия — Устав на партията от 19-ия Национален конгрес на Китайската комунистическа партия“ и осигури възможност за колективно